
ΕΙΔΙΚΟΤΗΤΑ  ΣΥΜΒΟΥΛΕΥΤΙΚΗΣ ΚΑΙ ΕΠΑΓΓΕΛΜΑΤΙΚΗΣ  ΑΓΩΓΗΣ (Σ.Ε.Α)
Αγαπητοί  γονείς και κηδεμόνες,
	Σας πληροφορούμε ότι στο σχολείο μας η Καθηγήτρια  Συμβουλευτικής και Επαγγελματικής Αγωγής (Σ.Ε.Α)  είναι η Νάγια Φυλακτού. Η συγκεκριμένη Ειδικότητα Καθηγητών μέσα από το όλο έργο της ασκεί τη Συμβουλευτική Διεργασία που υλοποιείται σταδιακά με τη συλλειτουργία πολλών παραγόντων και βοηθάει τους/τις μαθητές/μαθήτριες στην απόκτηση γνώσεων, δεξιοτήτων και στάσεων που απαιτούνται, ώστε να γίνουν  οι ίδιοι/ες ικανότεροι/ες στη διαχείριση, τόσο θεμάτων της προσωπικής τους κατάστασης – ανάπτυξης καθώς και θεμάτων της μαθησιακής – επαγγελματικής τους ανάπτυξης.  Πραγματοποιείται μέσα από τους πιο κάτω παράλληλους και αλληλένδετους ρόλους:
1/.	Ο/Η Καθηγητής/τρια Σ.Ε.Α. βοηθά τους/τις μαθητές/μαθήτριες στην αντιμετώπιση πιθανών προσωπικών (οικογενειακών, οικονομικών, συναισθηματικών και κοινωνικών) δυσκολιών και προβλημάτων με σκοπό την απρόσκοπτη παρακολούθηση των μαθημάτων τους. Για τη διαχείριση των πιο πάνω προβλημάτων / δυσκολιών και με σκοπό τη Συμβουλευτική Παρέμβαση προβαίνει κυρίως σε Ατομικές ή και Ομαδικές Συνεντεύξεις με τον/την μαθητή/τρια ή και  με τον γονέα/κηδεμόνα του/της και είναι σε στενή συνεργασία τόσο με τη Διεύθυνση του σχολείου, τους άλλους Καθηγητές, τους γονείς/κηδεμόνες όσο και με άλλους εμπλεκόμενους Λειτουργούς του Δημόσιου (Εκπαιδευτικό Ψυχολόγο, Συνδετικό Λειτουργό, Λειτουργό Κοινωνικών Υπηρεσιών) ή και Ιδιωτικών Φορέων, όπως ορίζει ο κατά περίπτωση χειρισμός του θέματος. 
2/.	Ο ρόλος της Επαγγελματικής Αγωγής/Συμβουλευτικής ιδιαίτερα στις μέρες μας, με γνώρισμα την ευμετάβλητη κοινωνικοοικονομική πραγματικότητα και τις ασταθείς προοπτικές επαγγελματικής απασχόλησης, γίνεται ολοένα πιο πολύπλοκος και ακόμη πιο σημαντικός. Η συνεχής αναγκαιότητα έγκυρης και έγκαιρης Πληροφόρησης στον/στη μαθητή/μαθήτρια και στην οικογένειά του/της μαζί με τη συνεχή άσκηση της Αυτογνωσίας του/της συνιστούν βασικές προϋποθέσεις για τη λήψη της κατάλληλης/ενδεδειγμένης Επαγγελματικής / Εκπαιδευτικής απόφασής του/της. Ο πιο πάνω ρόλος της Επαγγελματικής Αγωγής/Συμβουλευτικής ολοκληρώνεται σταδιακά ως εξής :  
Γ΄ Γυμνασίου ως τάξη έναρξης συνειδητού σοβαρού προβληματισμού και λήψης κατάλληλης/ενδεδειγμένης απόφασης  για τον μετέπειτα εκπαιδευτικό – επαγγελματικό δρόμο. Υλοποείται με μια σειρά 6 μαθημάτων ανά Τμήμα και τη διεξαγωγή Ατομικών ή Ομαδικών Συνεντεύξεων των μαθητών και γονιών όπου απαιτηθεί ή ζητηθεί. Επιπρόσθετα, πραγματοποιείται, ανά σχολείο, η καθιερωμένη απογευματινή/βραδινή σχετική ενημερωτική συνάντηση των γονέων/κηδεμόμων.
Α΄ Λυκείου/ΤΕΣΕΚ με βάση την προηγούμενη τάξη, ως τάξη λήψης οριστικότερων αποφάσεων για το μέλλον. Υλοποιείται με μια σειρά 3 μαθημάτων ανά Τμήμα και τη διεξαγωγή Ατομικών ή Ομαδικών Συνεντεύξεων των μαθητών και γονιών όπου απαιτηθεί ή ζητηθεί. Επιπρόσθετα, πραγματοποιείται, ανά σχολείο, η καθιερωμένη απογευματινή/βραδινή σχετική ενημερωτική συνάντηση των γονέων/κηδεμόμων.
Β΄ τάξη Λυκείου/ΤΕΣΕΚ ως τάξη ωριμότητας και επαναβεβαίωσης των αρχικών στόχων. Υλοποείται με τη διεξαγωγή προαιρετικών ατομικών ή ομαδικών συνεντεύξεων  των μαθητών και  
Γ΄ Λυκείου/ΤΕΣΕΚ ως  τάξη των οριστικών πλέον αποφάσεων με τη δήλωση της τελικής εκπαιδευτικής  επιλογής, η οποία στηρίζεται τόσο τις προηγούμενες σταδιακές επιλογές όσο και στα μαθησιακά, συναισθηματικά και κοινωνικά χαρακτηριστικά της προσωπικότητας του/της μαθητή/τριας που λήφθηκαν υπόψη και σε όλα τα προηγούμενα στάδια. Υλοποιείται με μια σειρά 3 μαθημάτων ανά Τμήμα και τη διεξαγωγή Ατομικών ή Ομαδικών Συνεντεύξεων των μαθητών και γονιών όπου απαιτηθεί ή ζητηθεί. Επιπρόσθετα, πραγματοποιείται, ανά Επαρχία, η καθιερωμένη απογευματινή/βραδινή σχετική ενημερωτική συνάντηση των γονέων/κηδεμόμων.
Η διαχείριση των πιο πάνω θεμάτων (προσωπικών και επαγγελματικών/εκπαιδευτικών) από τον/την/τους Καθηγητή/τρια/ές Σ.Ε.Α. γίνεται σε κλίμα απόλυτης εχεμύθειας, αποδοχής και εμπιστευτικότητας με στόχο την ενδεδειγμένη, μέσα πάντοτε από συμπροβληματισμό με τον/τη μαθητή/μαθήτρια και τον γονέα/κηδεμόνα, αντιμετώπιση του όποιου θέματος/προβλήματος. Η συνεργασία συνεπώς των γονιών/κηδεμόνων είναι όχι μόνο χρήσιμη αλλά και απαραίτητη. 
Ο/Η Καθηγητής/τρια ΣΕΑ καλεί εκείνος/η τους μαθητές/τριες όταν κρίνεται αναγκαίο ή είναι διαθέσιμος/η για αυτούς/ές καθόλη τη διάρκεια της ημέρας αφού έχει προηγηθεί συννενόηση με τον/τη διδάσκοντα/διδάσκουσα. 
Για να αποφευχθεί οποιαδήποτε ταλαιπωρία προτρέπονται οι γονείς/ κηδεμόνες να τηλεφωνούν προηγουμένως για διευθέτηση ώρας επίσκεψης στο τηλέφωνο  26 923904. Ακολούθως, παρουσιάζεται  η υπευθυνότητα των Τμημάτων, καθώς και οι ημέρες που είναι στο σχολείο οι προαναφερόμενοι/ες Καθηγητές/τριες Σ.Ε.Α.  :

